6. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 350297/7911 της 14/31 Ιουλ. 1971 (ΦΕΚ Β΄ 618) Περί περιορισμού επεκτάσεως ποικιλιών αμπέλου. Έχοντες υπ’ όψει: α)Το άρθρ. 3 (παρ.2 και 3) του Ν.Δ. 243/1969 «περί βελτιώσεως και προστασίας της αμπελουργικής παραγωγής», β)το υπ’ αριθ. 386/22.5.71 Β.Δ/μα «περί αναγνωρίσεως ελεγχομένων ονομασιών προελεύσεως οίνων» και γ)την υπ’ αριθ. 11/1971 γνωμοδότησιν της Κ.Ε.Π.Ο., αποφασίζομεν: 1.Η επέκτασις της καλλιεργείας της αμπέλου ποικιλίας Μαυροδάφνη εν τω Νομώ Αχαΐας επιτρέπεται μέχρι διπλασιασμού των υφισταμένων εκτάσεων μόνον εις την κύριαν ζώνην, ήτις ευρίσκεται εις το Κεντρικόν Τμήμα της Επαρχίας Πατρών, ως αύτη ορίζεται εν άρθρ. 1 (παρ. 1α) του υπ’ αριθ. 386/22.5.1971 Β.Δ/τος. Αποκλείεται η εγκατάστασις νέων φυτειών εις τας παραλιακάς και αρδευομένας εκτάσεις. 2.Η επέκτασις της καλλιεργείας των ποικιλιών, Μαυροδάφνη και Μοσχάτο, εν τω Νομώ Κεφαλληνίας επιτρέπεται μόνον εις την Επαρχίαν Πάλλης και μέχρι διπλασιασμού των υφισταμένων εκτάσεων, αποκλειομένης της εγκαταστάσεως νέων φυτειών εις αρδευόμενα εδάφη. 3.Η επέκτασις της καλλιεργείας της ποικιλίας Μοσχούδι εν τω Νομώ Αχαΐας, επιτρέπεται μόνον εις την ζώνην του Ρίου, ως αύτη ορίζεται εν παρ. 1α του άρθρ. 3 του υπ’ αριθ. 386/22.5.1971 Β.Δ/τος και πάντως εκτός αρδευομένων εδαφών μέχρι διπλασιασμού των υφισταμένων εκτάσεων. 16.Θ.κ.3 Προστασία Αμπελουργικής Παραγωγής Προστασία Αμπελουργικής Παραγωγής 16.Θ.κ.4-7 4.Η επέκτασις της καλλιεργείας των ποικιλιών Μοσχάτο λευκό και Μοσχάτο TRANI εις την νήσον Ρόδον, επιτρέπεται μόνον εις τας Κοινότητας Απολώνων, Μονολίθου, Αρχαγγέλου, Φανών, Έμπωνα, Αφάντου και Ψίνθου, μέχρι διπλασιασμού των υφισταμένων εκτάσεων. 5.Εγκαταστάσεις νέων φυτειών των ως άνω ποικιλιών αμπέλου επιτρέπονται μόνον κατόπιν αδείας χορηγουμένης υπό της οικείας Διευθύνσεως Γεωργίας μετ’ αυτοψίαν αρμοδίου Γεωπόνου. 6.Οι όροι και η διαδικασία χορηγήσεως των ανωτέρω αδειών, ως και των αδειών ανασυστάσεως αμπέλων Μοσχάτου εν Σάμω είναι οι διαλαμβανόμενοι εν τη υπ’ αριθ. 343889/11524/18.10.1969 ημετέρα αποφάσει, δημοσιευθείση εις το υπ’ αριθ. 716 ΦΕΚ (τευχ. Β΄) της 31.10.1969 «περί ανασυστάσεως φυτειών Κορινθιακής Σουλτανίνας», αναλόγως προσαρμοζόμενοι. 7.Οι παραβάται τιμωρούνται βάσει του άρθρ. 18 του Ν.Δ. 243/1969. 